CELEX: 32011R1292
Language: sl
Date: 2011-12-09 00:00:00
Title: Izvedbena uredba Komisije (EU) št. 1292/2011 z dne 9. decembra 2011 o spremembi Uredbe (ES) št. 718/2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)

13.12.2011   
            
            
               SL
            
            
               Uradni list Evropske unije
            
            
               L 329/1
            
         IZVEDBENA UREDBA KOMISIJE (EU) št. 1292/2011
   z dne 9. decembra 2011
   o spremembi Uredbe (ES) št. 718/2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA) (1) (v nadaljnjem besedilu: Uredba IPA), in zlasti člena 3(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 718/2007 z dne 12. junija 2007 o izvajanju Uredbe Sveta (ES) št. 1085/2006 o vzpostavitvi instrumenta za predpristopno pomoč (IPA) (2) določa natančna navodila za izvajanje Uredbe IPA.
            
         
               (2)
            
            
               Določbe Uredbe (ES) št. 718/2007 o upravičenosti operativnih stroškov je treba uskladiti z okvirnimi sporazumi, sklenjenimi z mednarodnimi organizacijami.
            
         
               (3)
            
            
               V posebnih določbah glede komponente čezmejnega sodelovanja je treba klavzulo o odstopanju za upravičene odhodke v zvezi s stroški delovanja uskladiti s klavzulo o komponenti pomoči pri prehodu in vzpostavljanju institucij.
            
         
               (4)
            
            
               V posebnih določbah glede komponent razvoja človeških virov in razvoja podeželja člen 160 in člen 188 Uredbe (ES) št. 718/2007 določata pogoje za plačilo predhodnega financiranja komponent razvoja človeških virov in razvoja podeželja. Glede na izkušnje z izvajanjem teh pravil bi bilo treba predhodno financiranje, ki ga Komisija zagotovi državam, ki so upravičene do sredstev za komponenti razvoja človeških virov in razvoja podeželja, povečati, te določbe pa uskladiti z določbami, ki urejajo predhodno financiranje komponente regionalnega razvoja.
            
         
               (5)
            
            
               Določbe te uredbe so v skladu z mnenjem Odbora IPA –
            
         SPREJELA NASLEDNJO UREDBO:
   Člen 1
   Uredba (ES) št. 718/2007 se spremeni, kot sledi:
   
               1.
            
            
               v členu 34(3) se točka (e) nadomesti z naslednjim:
               
                           „(e)
                        
                        
                           operativni stroški, razen kadar je drugače določeno v okvirnih sporazumih z mednarodnimi organizacijami;“;
                        
                     
         
               2.
            
            
               v členu 89(3) se doda naslednji pododstavek:
               „Operativni stroški, vključno s stroški najema, ki se nanašajo izključno na obdobje sofinanciranja dejavnosti.“;
            
         
               3.
            
            
               v členu 160 se odstavek 3 nadomesti z naslednjim:
               „3.   Poleg določb iz člena 42 plačila za predhodno financiranje znašajo do 30 % prispevka Evropske unije za tri zadnja leta zadevnega programa in se opravijo, ko so izpolnjeni pogoji iz člena 42(1). Kadar je glede na proračunske obveznosti potrebno, se predhodno financiranje lahko izplača v dveh obrokih.“;
            
         
               4.
            
            
               v členu 160 se črta odstavek 4;
            
         
               5.
            
            
               v členu 188 se odstavek 1 nadomesti z naslednjim:
               „1.   Za namen te komponente lahko predhodna plačila znašajo do 30 % prispevka Evropske unije za tri zadnja leta zadevnega programa. Ob upoštevanju razpoložljivosti proračunskih sredstev se predhodno financiranje lahko izplača v dveh ali več obrokih.“
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah
      V Bruslju, 9. decembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 210, 31.7.2006, str. 82.
   
      (2)  UL L 170, 29.6.2007, str. 1.